
Tre perler i Nedre Eiker kirke 


Jeg føler meg glad og privilegert. Jeg er frivillig medarbeider i Nedre Eiker kirke for å gjøre den vakre 
Nedre Eiker kirke mer åpen og tilgjengelig. Jeg har fått være kirkevert og ønske folk velkommen til 
gudstjeneste noen ganger og nå skal jeg også få være kirkevert ved Åpen kirke på torsdager mellom 
kl.1 1 og kl. 13. For noen dager siden skrev jeg en liten utfordring til de andre som er med på dette. 
Nå vil jeg rette utfordringen til alle som kjenner Nedre Eiker som «sin kirke». 


For meg er det tre vakre perler knyttet 
til kirka vår utenom høymessen 
søndag formiddag 


Den første perlen er: 

Stillhet i kirken 

Én mandag i måneden åpnes 
kirkedørene til en liten time fra kl. 
19.45 til kl. 20.30. Der får jeg lov 
å sitte i stillhet eller lytte til dempet 
musikk. Jeg kan tenne lys i lysgloben 
og være med på en enkel kveldsbønn. 
Når jeg sitter der ser jeg på det sterke 
alterbildet. Jesus som snakker med 
den samaritanske kvinnen om livet 
hennes. Jesus taler sant om livet. 
Hvis det er lyst ute, ser jeg også 
de tre glassmaleriene over alteret. 
Treenigheten: Guds hånd (Faderen), 
Guds offerlam (Guds Sønn), Duen 
som bringer liv og fred (Guds Ånd). 


Den andre perlen er: 

Morgenbønn i kirken 

Hver tirsdag morgen fra kl. 08.30 
ringer kirkeklokkene, Da samles 
staben til morgenbønn i kirken før 
stabsmøter og planlegging av ukens 
arbeid. Disse små korte morgenbøn- 
nene er åpne for alle. Noen ganger har 
jeg vært der. En fin måte å begynne 
dagen på. Jeg fester blikket på et av 
de mange fargerike glassmaleriene 
over galleriene. Jeg samler tankene 


og legger dagen i Guds hender. Noen 
ganger tenner jeg et lys for familien 
min eller for en venn som er syk. 
Sammen synger vi en tidebønn etter 
tradisjonelt kirkelig mønster. Slik det 
bes i kirker og klostre og retreatsteder 
over hele verden. 


Den tredje perlen er ny: 

Åpen kirke 

Hver torsdag formiddag mellom 
kl.11 og kl.13 er kirkedørene åpne. 
Og det er det hele. Intet program, 
bare litt dempet musikk. Noen 
kommer inn, setter seg ned noen 
minutter og går stille ut igjen. Andre 
sitter lenge i stillhet og går kanskje 
etter en stund fram og tenner et lys 
før de går ut i hverdagen. For noen 
er stillheten nok. Andre hører Gud 
tale gjennom stillheten og interiøret 
1 den vakre kirken vår. Kanskje de 
hører hva Jesus sier til kvinnen ved 
brønnen: Den som drikker av det 
vannet jeg vil gi henne, skal aldri 
mer tørste. 


Jeg har en drøm om at disse tre 
perlene skal skinne for mange og 
jeg har en liten plan for dette. Jeg 
vet hvor vanskelig det ofte kan være 
å rive seg løs og være med på det 
jeg har lyst til, selv om jeg syns det 
er viktig. Jeg vet at jeg selv, kanskje 


bare sporadisk, kommer til å følge 
opp planen, men våger likevel å peke 
på den som en mulighet, slik at de tre 
perlene kan glitre! 


Dette er planen: 

* Vi går til kirken noen ganger på 
disse arrangementene. Vi bruker 
perlene selv. Slik kan vi være med og 
oppmuntre de som åpner kirkedørene 
og som sitter der tålmodig og venter 
og slik kan vi bevare disse tre perlene 
som skinnende og varige deler av vår 
menighets arbeid. 


* Når vi snakker med andre, forteller 
vi om disse tre enkle mulighetene til 
bønn, lystenning og stillhet i kirken 
med den talende altertavlen og de 
fargerike glassmaleriene. 


* Hvis du skulle glemme tider og 
tidspunkter så les i menighetsbladet 
eller gå inn på menighetens 
hjemmeside: 
www.nedreeikerkirken.no 


Takk for at dere vil ta vel imot min 
plan og tenke etter når dere selv har 
anledning til å komme. Så sees vi i 
kirken vår rett som det er! 


Kirkeglad hilsen fra 
& Jan-Otto Eek 

Stillhet i kirken 


Én mandag i måneden åpnes 
kirkedørene fra kl. 19.45 til kl. 20.30. 
Se annonse side 7. 


Morgenbonn 
i kirken 
Hver tirsdag morgen 
fra kl. 08.30 til kl. 09.00 


Åpen kirke 


Kirken er åpen torsdager 
Kl. 11.00 - kl. 13.00 
Du kan tenne lys og sitte ned. 


Åpen kirke 


12. mars stengte Norge. Vi måtte bekjempe en 
pandemi. Også kirkene stengte. Det var ei stille og 
underlig tid, og etter hvert kom savnet av alle de små 
og store «møtene» vi i vanlige tider hadde, og som vi 
hadde sett på som en selvfølge. 


Da dukka det opp informasjon på nettet om at Nedre Eiker 
kirke, og mange andre kirker, ville åpne dørene et par timer 
en dag i uka. Det gleda meg! Jeg hadde savna kirkerommet! 
Slik kom Åpen kirke i gang her, og det er noe vi vil fortsette 
med utover høsten. 


Det er noe spesielt med å gå inn 1 vårt vakre kirkerom, midt 

i hverdagslivet, når det er Åpen kirke. Du kommer der med 
hele deg, alt du er, og alt du bærer på av sorger og gleder. 
Kanskje er du der nesten helt alene. Det er ro, det er dempa 
musikk, det er tente lys. Tankene farer litt hit og dit, men etter 
hvert faller du og tankene til ro. Du sitter så lenge du vil, du 
kan tenne et lys i lysgloben for noe eller noen, og du kan gå ut 
når du vil. Ut i hverdagen. 


Kom innom du også! Det vil gjøre deg godt! Kirkedøra er 
åpen hver torsdag i hele høst kl. 11 - 13. Velkommen inn! 


& Solveig 

1 Menighetsrådet 


2020 - Et annerledes år 

I år har vi opplevd et annerledes år. Covid 
19 har preget oss mye mer enn vi ønsker 
oss. Noen har vært / er syke, noen har 
dessverre mistet livet og alle har forsøkt 
å ta hensyn og følge smittevernregler. 

I kirken har mange gudstjenester og 
arrangementer blitt avlyst, noen bryllup 
ble utsatt og gravferder ble flyttet til 
andre kirker. Alle aktiviteter som har 
vært gjennomført og som gjennomføres 
har hatt og har sterke begrensninger på 
antall deltagere. 


Gradvis har restriksjonene blitt litt færre, 
og for øyeblikket holdes gudstjenester 
og andre arrangement som planlagt. 
Egentlig er det tillatt med 200 deltagere, 
men i vår kirke får vi ikke plass til flere 
enn 65 pga. faste kirkebenker og «enme- 
tersregelen». 


I skrivende stund er vi alle spente på 
utviklingen. Litt stigende antall smittetil- 
feller i landet gjør at vi ikke er sikre på 
om høsten blir som vi har planlagt. 


En positiv konsekvens av avlyste 
gudstjenester er at vi er blitt mer digitale. 
Vi produserte noen korte gudstjenester 


Kristin Lavransdatter, 
En roman for vår tid 


Kulturutvalgene i Mjøndalen og Nedre 
Eiker menigheter har utarbeidet en 
flott kulturkalender for høsten 2020. 
Det er vårt håp at coronarestriks- 
jJonene ikke forhindrer at disse kan 
gjennomføres. Men, vi vet foreløpig 
intet om hva som skjer de følgende 
månedene. 


Jeg er blitt oppfordret til å skrive litt 
om Bokbadet den 31. oktober. 
Temaet er Sigrid Undsets 

Kristin Lavransdatter, Kransen. 
Opp gjennom årene er det blitt sagt 


og andakter på digitale flater som mange 
har gitt positive tilbakemeldinger på. Der 
har vi lært en del nytt, så hurra for det! 


Noen kommer og noen går 

Ved oppstarten etter ferien har vi flere nye 
medarbeidere som vi ønsker velkommen 
til oss. 


Som kateketvikar er Ola Sørensen ansatt. 
Ola er teologistudent og medlem i me- 
nighetsrådet. Han skal etter planen jobbe 
som kateket fram til sommeren 2021. 


I vår ble Andreas Aspeland Svalheim 
ansatt som kapellan i Nedre Eiker 
menighet. Han begynte i stillingen 
03.08., og første store oppdrag var å være 
med på å arrangere «bo-hjemme-leir» 
for konfirmantene. Andreas ble innsatt i 
stillingen på gudstjenesten 23.08. 


01.09. begynte Runar Reknes som 
organist hos oss. Runar er et kjent navn 
i Drammensmenighetene. Han skal være 
organist i Nedre Eiker i kantor Nils 
Kristians sykefravær. 


Det fjerde «nye» ansiktet er prostiprest 
Jan Erik Askjer. Men Jan Erik er vi jo 


mye om dette store romanverket. 
Mye riktig, men også mye vrøvl. Det 
ser ut til at Kristin Lavransdatter i vår 
tid ikke blir verdsatt særlig høyt. Det 
er middelalderromantikk, personene 
har lite til felles med det moderne 
mennesket, hvis det finnes problem- 
stillinger, har de ingen ting med vår 
tid å gjøre. 


Dette er fullstendig galt. Vi møter rett 
og slett vår tids mennesker, vår tro og 
våre holdninger, våre samtidsprob- 
lemer og våre etiske utfordringer. Vi 
møter oss selv ikledd en annen tids 
klesdrakt. Glem middelalderen, gå på 
oppdagelsesferd i menneskesinnet og 
menneskelivet. Som Sigrid Undset 


kjent med fordi han har vært hos oss i 
snart et år. Han har heldigvis sagt ja til 
å fortsette hos oss denne høsten også. 
Jan Erik ble offisielt innsatt som prest i 
Den norske kirke på kveldsgudstjeneste 
i Nedre Eiker kirke 30.08. Biskop Jan 
Otto Myrseth deltok på gudstjenesten. 


Vi er svært fornøyde med at de fire 
ovennevnte har startet i stillingene hos 
oss. Menighetsrådet ønsker alle hjertelig 
velkommen til Nedre Eiker menighet. 
Vi er takknemlige for at de nye medar- 
beiderne er på plass og vet at mye ligger 
til rette for en god høst i menigheten vår. 


Kateket Ingeborg Skagestad har 
dessverre sluttet hos oss pr. 31.07. 

Menighetsrådet takker for 10 års 
strålende innsats og ønsker Ingeborg 
lykke til videre. (se omtale neste side). 


God høst og velkommen til gudstjenester 
og arrangement! 


Hilsen fra 
& Ivar Bjarne Haare 


skriver et annet sted: «Thi sed og skikk 
forandres meget og menneskenes tro 
forandres og de tenker annerledes om 
mange ting. Men menneskenes hjerter 
forandres intet i alle dage.» 


Sigrid Undset fikk Nobels litteraturpris 
i 1928. 


O botr 

Takk Ingeborg! 


Ingeborg kateket 
kom som et friskt 
og fornyende pust 
til vår menighet. 
Både konfirmant- 
arbeidet og 
menighetens mange 
arbeidsoppgaver 
ble preget av hennes 
entusiasme, evne til å finne gode løsninger 
og framtidsvyer. Den godt voksne delen 
av menigheten, har hennes prekener i kjær 
erindring. De traff voksne like sikkert 
som barn og unge. I dem møtte vi ikke 
bare forkynneren Ingeborg, men også 
pedagogen. 


Ingeborg var ikke redd for å ta på seg nye 


utfordringer. Det siste året var hun, i tillegg 
til kateket, menighetsforvalter, en for oss 
helt ny og ukjent oppgave, kort sagt et 
bindeledd mellom menighet og kirkeverge. 


Når hun nå har valgt å forlate oss, er det for 
å følge sin mann, Lars, til Molde der han er 
ansatt ved bispekontoret. Men, hun forlater 
oss ikke helt! Huset i Mjøndalen har de 
beholdt, en av sønnene bor der. Og planen 
er at familien skal feire jula i Nedre Eiker! 


Det er alltid vemodig når kjære medar- 
beidere slutter. Men vennskapsbåndene 
er ikke brutt. Ingeborg har vunnet mange 
venner her, ikke minst blant konfirman- 
tene disse årene hun har vært her. Selv om 
avstanden er stor, forkorter det fine mediet 


Facebook det lange veistykket betraktelig! 
Selv om coronarestriksjonene ikke tillot 
en avskjedsfest, valgte Ingeborg å samle 
så mange som mulig til en salmekveld i 
Nedre Eiker kirke 16. juni 1 år. Hun stod 
selv for salmevalget, kirkekoret medvirket. 
Det ble en fin og verdig måte å ta farvel med 
Ingeborg på, og samtidig ønske henne og 
familien alt godt videre. 


Stor takk, Ingeborg, for din tjeneste i Nedre 
Eiker menighet og fordi vi også fikk bli 


kjent med mennesket Ingeborg! 


& Redaksjonen 


Nedre Eiker prestegård solgt 


Så har vi ikke lenger en prestegård i 
Nedre Eiker. Den avgjørelsen er ikke tatt 
av den nye storkommunen, Drammen. 
Prestegårdens opprinnelige eier, Opp- 
lysningsvesenets fond, er selgeren. 

I alle bygder landet over har prestegårdene 
gjennom tidene vært et kultursenter, 
selvsagt i stor grad preget av interessen 
til den som satt i embetet. 


Nedre Eiker prestegård har en lang 
historie. Opprinnelig het gården Borge, 
men rundt 1750 skiftet daværende 
eier navnet til Møllenhof. Det hadde 
bedre klang. Grunnen var også at flere 
møllebruk i bekken som renner like forbi, 


tilhørte gården. I 1830-årene ble den sete 
for sorenskriveren, og i 1866 kjøpte fløt- 
ningsinspektør Johan Grundt, Møllenhof. 
Da Nedre Eiker ble eget prestegjeld 
i 1879, solgte han gården og den ble 
prestegård. 


Den første sognepresten som bodde på 
Møllenhof, var Christopher Knudsen 
som også var kirkeminister i Christian 
Michelsens berømte regjering i 1905. 


I alt har 13 prester bodd på Møllenhof. 
Vi har mange interessante beretninger om 
prestegårdslivet i Nedre Eiker. 

Blant annet beskrivelsen av en stor og 


praktfull park. Hvordan store deler av 
parken så ut, kan en fremdeles ane i 
terrenget. 


Den 22. november 1922 brant uthusene 
i prestegården, og 6. november 1924 
brant hovedbygningen med sidefløy. 
Etter forslag fra daværende sogneprest 
Barmann, ble hovedbygningen gjenreist 
slik den gamle så ut, men med nødvendige 
tidsmessige endringer. I kallsboken for 
Nedre Eiker kan vi lese at departementet 
bevilget «på særlig ansøgning kr 250 til 
indleggelse av watercloset,» og «indleg- 
gelse af lenolium i 1 etage.» 


Fra 1. september 2015 opphørte prestenes 
boplikt. Det åpnet for salg på det åpne 
marked. BORGE —- MØLLENHOF — 
NEDRE EIKER PRESTEGÅRD, er 
solgt, og fremtiden er uviss. 

I jubileumsboken «Folkekirken i byg- 
defolkets hjerter» kan man lese mye 
om Nedre Eiker prestegård og hva som 
har hendt der. Boken er til salgs på 
Menighetssenteret og etter gudstjenester 
i Nedre Eiker kirke. 

& botr 


-Fortell om deg selv! 

-Jeg er 28 år, trønder og har vært gift 
med Ulla i vel fem år. Etter utdan- 
nelsen har jeg i to år jobbet i Sande 
utenfor Drammen. Jeg er nysgjerrig 
av natur, liker å lese meg opp på og 
høre fortellinger om sted og personer, 
se sammenhenger og finne bunnen i 
det som blir fortalt. 


-Hvorfor ble du prest? 

-Jeg tenkte opprinnelig på å bli lærer. 
Fra å være lærer til kateket er veien 
kort, og fra jobb i kirken til å bli prest, 
er heller ikke veien så lang. Jeg er 
opptatt av gudstjenesten. Både å lede 
og delta i en gudstjeneste betyr mye 
for meg. Jesus stod opp på den første 
dag i uka. Dermed er gudstjenesten 
sentral 1 vår tilværelse. De små og 
store fortellingene om Jesu liv og 
gjerning, bryter inn i tidens jevne 
strøm og kan gi mening og sammen- 
heng for det vi driver med hele uka. 

Velkommen 
Andreas! 


Vi ønsker en ny medarbeider 
velkommen til vår menighet, 
Andreas Aspeland Svalheim. 


Nå er det flere unge menn i arbeid hos oss. 
Det er lovende i en menighet som skal inkludere 


alle aldersgrupper og ivareta alle uansett stand og 
stilling. I et kort bli-kjent-med-intervju, er det greit 
å la hovedpersonen introdusere seg. 

Intervjueren sitter klar med penn og papir. 


-Noe spesielt du brenner for? 

-Være fokusert på Jesus. I han ser vi 
Guds likeverdighet, det vil si, han 
driver ikke forskjellsbehandling. For 
ham er tiggeren, den som ikke tør å gå 
i kirken og treåringen som springer 
i midtgangen under gudstjenestene, 
like verdifulle. Men Guds likever- 
dighet strekker seg enda lengre. Da 
Jesus viste til liljene på marken og 
deres prakt, ser vi at Gud elsker hele 
sin skapning. Vi må forholde oss også 
til naturen og krisene, og fremme en 
god naturforvaltning. Dypest sett er 
vi kristne kalt til å elske verden slik 
Gud elsker den. 


-Hvorfor søkte du deg hit til Nedre 
Eiker? 

-Jeg har ingen tilknytning til stedet, 
men ble tipset om den ledige kapel- 
lanstillingen. Og så har jeg hørt at det 
er et fint sted å jobbe. Jeg synes også 
at det er spennende å komme til et 
sted som har en fot i bygd og en i by 
og oppleve hvordan kirken fungerer 


på en slik plass, en kirke som må 
balansere mellom tradisjon og nåtid. 


-Ditt inntrykk så langt? 

-Jeg har møtt mange trivelige 
mennesker, og ble kasta inn i en 
konfirmantleir allerede i uke to. 


-Har du noen interesser utenom 
prestetjenesten? 

-Jeg spiller sjakk i Drammen Sjakk- 
klubb. sjakk begynte jeg med som 
voksen, 1 Oslo. Musikk har jeg drevet 
med hele livet. Jeg spiller bass. Og 
så er Jeg glad i å lese. 


-Her i Nedre Eiker er interessen for 
fotball stor. Hva er ditt forhold til 
fotball? 

-Æ e født og oppvokst i Trøndelag! 


e TB 

I skrivende stund er sommerferien over, 
en sommerferie som for de aller fleste har 
vært annerledes enn det vi er vant til. Vi 
har feriert i eget land og noen av oss har 
praktisert «kortreist ferie» - vi har holdt 
oss i nærmiljøet. Kanskje har vi oppdaget 
nye og verdifulle skatter som vi ikke var 
klar over at befant seg i vår umiddelbare 
nærhet og kanskje har vi oppdaget at det 
ikke er nødvendig å reise så langt vekk for 
å finne ro og gode opplevelser. 


Nå står vi foran et nytt høstsemester 
som vi håper og ønsker blir godt både 
for menigheten og alle medarbeidere i 
kirken, både de ansatte og alle dere som 
gjør en frivillig innsats. Vi jobber og 
driver menighetsarbeid med litt andre 


rammebetingelser enn vanlig. Allikevel 
ønsker vi nå at vi som fellesskap kan ta 
hverdagen tilbake. Vi kan ikke håndhilse, 
vi kan ikke klemme hverandre, men det vi 
kan gjøre, er å erstatte disse nærhetssym- 
bolene med andre og på den måten ta 
nærheten mellom oss tilbake. Det gode 
smilet, glimtet i øyet, varmen i stemmen, 
tiden til å stoppe opp et øyeblikk for den 
gode samtalen, tiden til å lytte til hva vi 
har å si hverandre, kan være «nærhets- 
handlinger» som har like stor verdi som 
et håndtrykk i forbifarten eller en rask 
klem. Slik sett kan vi ta hverdagen tilbake 
med litt andre virkemidler enn de vi la på 
hylla i mars. I slike tider vi nå er inne i, 
er nærhetshandlingene kanskje viktigere 
enn noen gang. Som kirke har vi et særlig 


Stillhet i kirken 


Dagene 


det andre. 


stillhet og ro. 


kan være krevende. 


Vi løper fra det ene viktige til 


Mange søker og lengter etter 


ERDAGEN TILBAKE? 


ansvar for å følge Mesterens eksempel 
og «se» menneskene rundt oss. Så kan vi 
kanskje erstatte gårsdagens håndtrykk og 
klemmer med vår nye hverdags nærhets- 
handlinger. Og slik kan vi ta de gode 
delene av hverdagen tilbake. 


Jeg ønsker alle et riktig godt høstsemester 
og vil samtidig sende en stor takk til alle 
våre dyktige og trofaste ansatte og frivil- 
lige medarbeidere som sørger for alt det 
gode arbeidet i menigheten og for at nye 
nærhetshandlinger får prege fellesskapet 
selv om håndtrykk og klemming må ligge 
på hylla en stund til! 


& Svein Askekjær, kirkeverge 


Hva skulle Du gjort? 


Hva skulle Du gjort uten oss, 
dine trofaste hverdags- 
slitere, for vi prøver jo 


så godt vi kan, de fleste av oss, 


å møte hverandre 


med raushet og forståelse 


med respekt, vi 


dine føtter og hender 
dine øyne og ører, 


det er mye omsorg 


Følgende dager er det lagt til rette for stillhet 
i Nedre Eiker kirke høsten 2020: 
mandag 21. september 
mandag 19. oktober 
mandag 23. november 
mandag 14. desember 


Kirken er åpen fra kl. 19.45 og musikk spilles. 
Vi starter kl. 20 med en enkel liturgi. 


Velkommen! 


Se for øvrig mer informasjon på: 
www.nedreeikerkirken.no 


i en samtale når mørket 
står tett rundt veggene våre 
og mye lys i et vennlig smil 
der håpet kan snike seg inn 
og skape nye åpninger 

oss imellom 


Omtanke og hjelpsomhet 
kommer ikke bare dalende 


Et under i ny og ne er ikke av veien 
Et bibelsk mirakel av gammelt merke 
kunne gjøre susen 


Men i hverdagen er det oss 


Reidar Lund 


8 
Kultur 


arrangement 


Nedre Eiker menighet 


HØSTEN 2020 
00000000000000000000000 


Torsdag 1. oktober 
kl. 19.00 i Nedre Eiker kapell 


BLÅ TIME 

Kirketjener i Nedre Eiker menighet Toril Schou Moe plukker 
ut salmer og sanger som betyr noe for henne. Hun vil fortelle 
om dem og synge dem i Nedre Eiker kapell! Sigurd Martin 
Moe spiller gitar til sangene. Det blir også noen fellessanger. 
Fri entré. Kollekt ved utgangen. 

Arr.: Kulturutvalget i Nedre Eiker menighet. 


Torsdag 31. oktober 


kl. 19.00 i Nedre Eiker kirke, kirkekjelleren 
BOKBAD, ved Trond Bollerud 

Tema: Sigrid Undset Kristin Lavransdatter, Kransen. 
*Thi sed og skikk forandres meget og 
menneskenes tro forandres og de tenker 
annerledes om mange ting. 

Men menneskenes hjerter forandres 
intet i alle dage.” 

Fri entré. Kollekt ved utgangen. 

Art.: Kulturutvalget i Nedre Eiker 
menighet. 


LAVRANSD Tids- 
KRANSEN (BET 


Søndag 8. november 
kl. 19.00 i Nedre Eiker kirke 
KONSERT - GUNHILD BONDEN 


MED VENNER 

Gunhild tar med seg noen av sine musikalske venner som 
sammen med henne vil gi oss en konsertopplevelse. 
Entré kr 200. Billetter ved inngangen. 

Arr.: Kulturutvalget i Nedre Eiker menighet. 

Fredag 11. desember 
kl.19.00 i Mjøndalen kirke 


JULEKONSERT MED NETS 

NETS (Nedre Eiker TenSing) ønsker velkommen 
til en trivelig, ungdommelig førjulskveld. 

Arr.: NETS 


Søndag 13. desember 
kl. 11.00 i Nedre Eiker kirke 
NINE LESSONS AND CAROLS 


En fredelig førjulssøndag med sanger og lesninger. 
Forsangere fra kirkekoret. 


Torsdag 17. desember 
kl. 20.00 i Nedre Eiker kirke 


KROGSTAD STORBAND - «VÅR JUL» 

Vi er 17 musikere med Lise Mette Lindland på vokal. 

Vi har spilt for kongen og dronningen, og på hundrevis 
av private og offentlige arrangement. Nå besøker vi 
Nedre Eiker! Musikalsk ledelse er ved Trond Nilsen. 
Gjestesolister presenteres 1 sosiale medier utover høsten. 
Billetter kjøper du her: 
https://krogstadstorband.ticketco.events/no/nb 

Arr.: Krogstad Storband 


Du finner mer informasjon på nettsidene 
www.kirken.no/mjondalen og www.nedreeikerkirken.no 
I koronatiden følges alle råd for smittevern og avstand 
som myndighetene gir. 

Når du kommer til arrangementene - vær koronaklok! 


DU ER OGSÅ VELKOMMEN TIL: 


Gudstjenester i Mjøndalen og Nedre Eiker kirke 
Hver søndag, som regel kl. 11.00, av og til kl. 19. 
Se menighetsbladet eller nettsidene våre for mer info. 


«Åpen kirke» i Nedre Eiker kirke 

Hver torsdag kl. 11 - 13 er Nedre Eiker kirke åpen 

for alle som ønsker en stille stund i kirken. Du kan tenne 
lys, og ha en stund for bønn og ettertanke. Velkommen. 


Formiddagstreff 


«Åpent hus» i Mjøndalen kirke kl. 11.00 

Et hyggelig treffpunkt på dagtid én mandag i måneden. 
Prat rundt bordene, spill, quiz, salg av mat og kaffe, 
ord til ettertanke, allsang, lunsjkonsert. 


Formiddagstreff på Solberg kapell kl. 11.00 
Én torsdag i måneden, god formiddagsmat, andakt og 
underholdning. 

Se annonsering på nettsiden nedreeikerkirken.no 


Formiddagstreff på Krokstad bedehus kl. 11.00 
Samling hver onsdag kl. 11-13. Variert program, andakt, 
kaffe og mat. 

Mitt arbeid i 
menigheten 


Som kateket- 
vikar får jeg 
mange ar- 
beidsoppgav- 
er, men som 
i hovedsak 
handler om 
arbeid med 
N barn og unge 
i menigheten. 
I en menighet så er det mange for- 
skjellige prosjekt for barn og unge, og 
Nedre Eiker menighet har vært flinke 
til å prioritere slikt arbeid. Mitt ønske 
er å fortsette å utvikle prosjektene 
som menigheten har, og opprettholde 
en viss kontinuitet. Men det er viktig 
å notere seg at utvikling er viktig, og 
vi må være villige til å endre arbeidet 
med tiden. 
Teknisk sett så er jeg ung nok til å 
være i hva som kalles «generasjon Z», 


men akkurat gammel nok til å ikke 
være helt oppdatert med ungdomskul- 
turen som finnes i dag. Det fører ofte 
til artige anekdoter hvor jeg bruker 

en referanse feil, men de er imponert 
over at jeg kan referansen i det hele 
tatt. Så for meg blir arbeidet med barn 
og unge også en læringsprosess, så jeg 
kan holde meg oppdatert på ungdoms- 
miljøet. 

Konfirmasjonsarbeidet i vår menighet 
har jeg vært en liten del av i lang tid. 
Siden jeg selv var konfirmant for 10 år 
siden, så har jeg vært med på leir og 
andre arrangement for konfirmantene, 
hvert år. Derfor er det spesielt gøy for 
meg å få muligheten til å jobbe fulltid 
i vår menighet. 

Menigheten har også et godt forhold 
til skoler og barnehager i nærheten, 
noe som er viktig for både unge og for 
samfunnet. Det er viktig at man får, 
som ung, se en viktig del av lokalkul- 
turen, på en ryddig og objektiv måte. 
Slikt arbeid fører til at man senere 

kan ta eget valg når det kommer til tro 
og om man ønsker å være en del av 


Historiske gravminner 


De som har hatt ærend på kirkegården, har kanskje lagt 
merke til samlingen av gamle gravminner. Det er slik at 
gravminner som fjernes, skal destrueres. Men flere av 
disse har historisk verdi, ganske enkelt fordi de speiler 
stil og smak opp gjennom årene, den sosiale lagdelingen 
i samfunnet, og dermed hvordan kirkegårdskulturen har 
utviklet seg. Noen av disse minnene har man tatt vare på 
og stilt opp 1 et eget felt. Det er innhentet tillatelse til å 


gjøre dette. 


Vi takker gravplassbetjeningen for initiativet til å opprette 
dette minnestedet og opparbeide et fint og verdig anlegg. 


e Red. 


KLIPP HER! 


. Skatten. 


KLIPP HER 


| Vil du bli med på givertjeneste 

en menighet. Med kunnskap og egne 
erfaringer, så har man religionsfrihet, 
og den friheten må vi ikke ta for gitt. 
Frihet fil istedenfor frihet fra. 

Det er også flere faste prosjekt vi har 
i løpet av året jeg er her, blant annet 
4-års bibel, Tårnagentene og Lys 
Våken. Dette er viktige arrange- 

ment som jeg vet unge husker i lang 
tid senere. Det å kunne skape gode 
barneminner i kirken er virkelig en 
gave. For selv når jeg snakker med 
mennesker som ikke lengre er aktive 

i noen menighet så nevner de ofte 
noen gode minner de har med kirken i 
barndommen, og disse minnene settes 
pris på. 

Jeg er veldig takknemlig for mulig- 
heten til å vikariere i vår menighet 
dette året, og ser frem til utfordringene 
som det vil bringe! Jeg sier som Pippi 
«Det har jeg aldri gjort før, så det 
klarer jeg helt sikkert!», noe jeg vet er 
et av favorittsitatene til Ingeborg. 


& Ola Sørensen 


i Nedre Eiker menighet? 


Ved å delta i givertjenesten får menigheten et 
bedre økonomisk grunnlag for å opprettholde 

det brede aktivitetstilbudet vi har for barn, 

unge, voksne og eldre i bygda vår. 

Offentlige tilskudd er dessverre ikke nok. 

Med faste givere har vi forutsigbare inntekter som 
gjør at vi kan planlegge innsatsen og videreutvikle 
menighetsarbeidet innenfor trygge rammer. 

Gaver på over kr 500 pr. år kan du trekke fra på 


Se neste side. 


Menighetsrådet 

le — 


| NILS KRISTIAN BONDEN | 

el fr 
Nr. 316 Nu vill jag sjunga om moders-vingen «Hvor ofte ville jeg ikke samle barna dine som en høne 
Tekst: Lina Sandell 1876 samler kyllingene under vingene sine.» (Matteus 23,37.) 


Melodi Carola Håggkvist 1998 
Lina Sandell har grepet fatt i fugle-bildet da hun skrev 


Denne sangen brukte vi på gudstjenesten 16. august hvor diktet «Moders-vingen». Bildet er brukt gjennomført i alle 
evangeliet handlet om «å samle barna som en høne samler versene, og ordene «moders-vingen» og «moders-hjårtat» 
kyllingene sine under vingene sine». Synes dette er en går igjen. Hun søker trygghet og trøst hos Gud, 

salme som sier mye om omsorg. slik en fugleunge gjør det hos moren. 

Dette diktet kom på trykk i 1864. Det viser en side ved Sandells dikt ble for alvor kjent da Carola Håggkvist 

Lina Sandell som er blitt mer og mer verdsatt, nemlig skrev en ny melodi i 1998, der hun hadde gjort det andre 
at hun bruker feminine bilder om Gud. Hun hadde lagt verset til omkved. 


merke til at slike bilder var brukt i Bibelen. 


Klipp fra Vidar Kristensens bok om Ny Norsk salmebok:) 

Gud sier til israelsfolket: «Som en mor trøster barnet sitt, År 370 
slik vil jeg trøste dere» (Jes 66,13.) Og i Salme 91,4 sam- 
menliknes Gud med en fuglemor: «Under hans vinger kan 
du søke ly, han dekker deg med sine fjær.» Dette bildet 
brukte også Jesus da han beklaget seg over Jerusalem: 


I Nu vill jag sjunga om modersvingen, 
som mig betåcker i nödens tid. 

Nu vill jag vila vid modershjårtat, 

dår blir jag stilla, dår får jag frid. 


Omkved: Det moders hjårtat har ej sin like 
i trofast kårlek, det ser jag nog. 


KLIPP HER! 
% Å å g Vem fattar höjden, vem måter djupet 
Ja, jeg blir med på menighetens utav den kårlek som för oss dog? 
givertjeneste! 


2 Den moders-vingen har ljuvlig skugga, 
når solen brånner min arma sjål. 
Den moders-vingen har varma fjådrar, 


Jeg ønsker å gi et fast beløp i måneden til 
Nedre Eiker menighet! 


Mottaker: Mottakers kontonr: Beløp pr. mnd.: når stormen viner kring mig jåmvål. 
Nedre Eiker 222031 04980 Omkved 
menighet Kr 


3 Jag år i oro, i ståndig fara. 

Jag år i mörker, men tröstar på 

den moders-vingen, det modershjårtat. 
Vad nöd så långe jag har de två? 
Omkved 


Beløpet kan legges inn som fast oppdrag i din nettbank. 
Ønsker du at gaven skal registreres og gi skatte- 
fradrag, trenger vi personnummeret ditt: 


HENNE EEE 


4 Ty jag vill glömma all livets smårta, 


Navn NN NE all tidens oro, allt jordens ve. 
Och tyst mig gömma blott vid det hjårta, 
Adresse NN vars nåd och huldhet jag nu fått se. 
Omkved 
Postnr/sted FEN 
I programmet Salmeboka minutt for minutt finner 
Steddatr NE du denne i episode 12 som salme nr. 15. 
På telefon eller pc: 
VUnderski https://tv.nrk.no/serie/salmeboka-minutt-for-minutt 


..eller søk etter Salmeboka minutt .... 
på NRK-arkivet på tv-en. 


Skjemaet leveres eller sendes til: Nedre Eiker menighetskontor, 
Stensethalleen 1, 3055 Krokstadelva. 

For mer info - se vår nettside www.nedreeikerkirken.no. 

Tusen takk for gaven du vil gi. 

Det går også an å gi gaver til menigheten via Vipps: 

Søk opp «Nedre Eiker menighet» eller 79522 i Vipps-appen, 

fyll inn beløp, og skriv i meldingsfeltet hva beløpet gjelder. 


KLIPP HER! 

Utrolig, men sant! 


Det er allerede ti år siden vi feiret 
150-årsjubileet til kirken vår med stor 
festivitas. Da var kirken nyrenovert og 
kirkekjelleren ble tatt i bruk. Det er vel 
få bygg som er like slitesterke som et 
kirkebygg. Det er heller ikke mange 
bygg som favner hele befolkningen 
slik kirken gjør, både i hverdagsliv, 


i sorg og glede. 


Nedre og Øvre Eiker var én kommune den 
gangen. Haug var den nærmeste kirken. 
Veien dit var lang og strevsom, til fots, 
med hesteskyss eller med båt på elva. 
Spesielt ille var det i den kalde årstiden. 
Ikke rart at befolkningen i denne delen 
av den store kommunen ønsket sin egen 
kirke. Men å få forståelse for det, viste 
seg å være langt vanskeligere enn man 
håpet på. Tålmodighet, utholdenhet og 
tro på prosjektet, støtte gang på gang 
på problemer og underlige politiske 
krumspring før kirken endelig stod der. 
Hvor skulle kirken bygges? Solbergelva, 
Mjøndalen eller Krokstadelva? Da man 
endelig ble enige om en tomt omtrent 
der «kalosjen» er nå, ble den ansett for 
å være ustabil. Ny tomt ble der kirken 
ligger nå. Men, men, men. To av landets 
fremste arkitekter hadde levert tegninger 
til en kirke av stein. Det viste seg å bli 
altfor kostbart, man fikk nøye seg med en 
mindre kjent arkitekt og en mindre kirke 
bygget i tre. Noen år senere ble de samme 
tegningene brukt til ny kirke i Fiskum. Da 
var det ikke like mange innvendinger mot 
kostnadene. 


Etter mange års iherdig innsats var kirken 
ferdig og kunne innvies. I sogneprestens 
dagsregister for Haug, står det: «Onsdag 
d 21 November 1860 Indvielse af Nedre 
Ekers Annex Kirke af Hr. Biskop Arup.» 
Etterpå var det middag for inviterte. Hva 
de spiste, vet vi ikke, men et dokument 
forteller at drikkevarene var rød og 
hvit vin, portvin og sherryvin, øl, likør 
og spiritus. Så ingen gikk tørste fra det 
selskapet! 


Men fremdeles dukket det ene problemet 
etter det andre opp for Ekers Nedre Kirke. 
Skikkelig orden ble det ikke før kommunen 
ble delt i 1885 og Nedre Eiker ble herre 
i eget hus. 


Dette og mere til står beskrevet i 
jubileumsboken «Folkekirken i bygde- 
folkets hjerter.» 

Den er til salgs på menighetssenteret eller 
etter ordinære gudstjenester i kirken. 


& botr 

Mikrogospel 
høstplan 2020 


Tid: 17.30 - 18.30 
Sted: Nedre Eiker kirke 


SEPTEMBER 
« Mandag 7. Første øvelse 
« Mandag 21. Øvelse 


OKTOBER 

« Mandag 5. Øvelse 

« Mandag 19. Øvelse 

* Søndag 18. Opptreden 
i Nedre Eiker kirke 


NOVEMBER 
« Mandag 2. Øvelse 
« Mandag 16. Øvelse 


DESEMBER 

« Mandag 14. Øvelse 

* Torsdag 24. Gudstjeneste 
julaften kl. 13.00 


Kontaktperson: 
Alexander Glestad, 32 27 23 33, 
ag226(Qkirken.no 


Kvinneforeningen 
GUSTAVAS 
ETTERFØLGERE 


* 


AE 


Det er i skrivende stund usikkert 
med møtedatoer for høsten 2020. 


Kvinneforeningen består av en gjeng 
med muntre damer i alle aldre. 
Sosialt samvær med strikketøy og 
snakketøy i skjønn forening. 


Kontaktpersoner 
Anne Aanestad 916 41 185 
Gunnlaug Bollerud 950 20 469 

HØSTENS DATOER: 


På Nedre Eiker Menighetssenter 
mandager kl. 11.30 
For barn 0-1 år i følge med foresatt. 
Samlingene starter med lunsj kl. 11.30. 
Ta med nistepakke. Kaffe/te er inkludert 


i prisen. KI. 12.00-12.45 er det sangstund. 


på > 
PG 
- 14.- 21. september 


- -12. - 19. - 26. oktober 
2.- Å - 16. - 23. - 30. november 


KONTAKTPERSON: 
Gudrun Klingsheim - tlf 32 98 91 28/ 909 27 330 


Kvinnekvelder! 


på Nedre Eiker Menighetssenter 
tirsdager kl 17.30-19.30 


Kveldene er for kvinner som 
tilhører ulik tro og etnisitet. 


På kvinnekveldene snakker vi om 
temaer som religiøse høytider og ulike 
tradisjoner, barneoppdragelse, temaer 
som den enkelte ønsker å ta opp. 
Vi synger sammen og har ulike 
aktiviteter. 
Vi har plass til flere kvinner 
på samlingene våre. 
Barnepass 


Har du lyst til å bli med oss? 

Ta kontakt med Gudrun Klingsheim: 
Tlf: 90 92 73 30 eller møt direkte opp 
på Nedre Eiker Menighetssenter 
Vi møtes på følgende tirsdager: 

8. september, 6. oktober, 

3. november, 1. desember 


Kirkeklubben 


Mjøndalen og Nedre 
Eiker menigheter 


For barn fra 3 til 6 år i følge med 
en voksen. Vi møtes én torsdag i 
måneden fra k1.16.30 til k1.18.00. 
Det vil bli servert middag fra 
k1.16.30 til k1.17.00. 


Etter mat samles vi rundt dagens 
tema. Det vil bli fortalt en bibel- 
fortelling på ulike måter og så 
skal vi ha forskjellige aktiviteter 
rundt temaene. 


Høstens datoer og temaer er: 
10. september - Familiespeiding 
8. oktober - Høst 

5. november - Kirkerottekino 

3. desember - Julevandring og 
juleverksted 


Lurer dere på noe? Ta kontakt 
med oss! 

Menighetspedagog Mjøndalen 
menighet: 

Hilde Mari Ski, 

941 77 878 

hs874(Qkirken.no 


Diakon Nedre Eiker menighet: 
Gudrun Klingsheim, 909 27 330 


Se vår nettside: 
www.nedreeikerkirken.no 
for informasjon om 
aktiviteter i menigheten 

Formiddagstreff på 
Solberg kapell Fredtun 


HØSTEN 2020 
Torsdag 24. september kl. 11.00 
Andakt v/ kateketvikar Ola Sørensen, 
allsang, bevertning, utlodning. 


Torsdag 29. oktober kl. 11.00 
Besøk av Reidar Lund som leser egne 
dikt, allsang, bevertning, utlodning. 


Nedre Eiker menighetssenter og Solberg kapell Fredtun passer ypperlig 
til å leie for barnedåp, konfirmasjon, bryllup, minnesamvær og jubileer. Torsdag 26. november kl 11.00. 
Nedre Eiker menighetssenter har plass til dekket bord for ca. 90 personer. 
Solberg kapell Fredtun har et lokale med plass til dekket bord for ca. 50 
personer. Kapellet egner seg også til foredrag eller liten konsert. 

Det er to små rom i 2. etg. som kan brukes som atelier, systue, skriverom 
eller til en liten klubb på 6-10 personer. 

Kontaktperson er Gunn Zahl. Tlf. 984 30 791 


Besøk av Ole Bjørn Haugaasen. 
Andakt, allsang, utlodning, bevertning. 


Velkommen til en hyggelig 
formiddag! 
Arr.: Nedre Eiker menighet 


Dette er et kor for deg på 4.-7. trinn 


å eiker SOUICX) children 


Semesterplan høst 2020, våre øvelser er onsdag: Velkommen til dåp! 
9. og 23. september 


Gjennom dåpen blir vi en del av et kristent fellesskap som strekker seg over 
7. og 21 " oktober hele verden - og gjennom aile tider 
4 og 18. november Når et barn blir båret til dåp, blir vi minnet om at ingen kan bære seg selv. 


2. og 16. desember Kontaktinformasjon 


Nedre Eiker menighet tlf. 32 98 91 22 - www.nedreeikerkirken.no 


Dåp er en tradisjonsrik og hellig handling der barnet feires. 


Vi øver annenhver onsdag i Nedre Eiker menighetssenter 
kl. 18.00 til 20.00. Kontingent høst 2020 er kr 200 .- 

DEN NORSKE KIRKE 
Arr: Mjøndalen og Nedre Eiker menigheter. Nedre Gar mensa 
For mer info: https://kirken.no/mjondalen 

STØTT VÅRE ANNONSØRER - DE STØTTER OSS! 


Eiker 
BEGRAVELSESBYRÅ 


Buskerud 


HOKKSUND Meierigt 1, Langebru (Hovedkontor) 
241 327518 66 


MJØNDALEN Nedre Torggate 14 
241 32877890 


WWW eikerbegravelse.no 


Nedre Eiker Industri- og kulturhistoriske senter 


UTLEIE AV VEVSTUA 

til dåp, konfirmasjon 

og familieselskap. 
Henvendelse på tlf. 993 20 804 


Mjøndalen Bakeri og Konditori 
TLF. 32 87 62 47 


HE SIHE 


Ligosenteret - Åssiden 
32 80 75 80 (24 timer) 


Arbeidergata - Mjøndalen 
32 87 54 15 (24 timer) 


www.jolstad.no 
Begravelsesbyråkjeden Jølstad 

Kjenn din 
menighet - 
les menighetsbladet! 


== Å 
mo Bj jørn, : 3 
Sanne awgen 


Bli abonnent! 


.. Avis hver tirsdag 
og fredag .... 


Eikerbladet 


Nedre Torggate 18, 
3050 Mjøndalen 


tlf 32 87 20 23 


Vil du være 
med å gi 

en gave til 
Nedre Eiker 
menighet og 
menighets- 
bladet? 


Send ditt bidrag 
til kontonr. 2220.31.04980 


eller VIPPS 79522 


Kirkens SOS i Buskerud 
trenger flere frivillige 
til å betjene telefon og e-post 


Ta kontakt med oss! 
Telefon 32 896007 
E-post: buskerud(Økirkens-sos.no 


www.kirkens-sos.no 


SLEKTERS GANG 


DØPTE == NN 
Ragnhild Madsen Alvær 
Hermine Hvidsten 

Tiril Enderud Midthus 

Herman Selbo Kopperud 
Pernille Dirdal-Sille 

Loriel Frandsen 

Aurora Vid Skipa 

Mathea Vid Skipa 

Sofie Dahl Torp 

Magnus Støa Mikkelsen 
Astrid Sofie Frøshaug Stormbo 
William Hovden Tveitan 

Alva Kristoffersen 

Julie Hodnebrug Holthe 

Adam Lauvlid 

Thea Lagerqvist 

Jöna Margarita Waldimarsson 
Johan Akhgar 

Julia Nilsen 

Maien Sofie Hagen Aanstad 
Ask Odin Hjelm Båsen 

Henry Henden Veres 


VIGDE 

Kamilla Lund Vist og 

Tomas Vist Hansen 

Sandra Hagen og Eirik Næss 


DØDE 

Ellen Margrethe Stubberud 
Laila Borgersen 

Farideh Razmjouy Hassanjani 
Ove Eivald Olaussen 
Sigrun Hole 

Ragnar Eugen Henriksen 
Tor Grønvold Olsen 
Elbjørg Svendsrud 

Ulf Eriksen 

Kirsti Karin Kollerud 
Rune Ensrud Nilsen 
Margot Nordskag 

Tor Bujordet 

Berit Øverby 

Nora Synnøve Nordmark 
Synnøve Holmen 


Egil Olaf Syvaldsen 
Marton Reidar Hegrestad 
Selma Solbakken 

Anne Lise Høgmoen 
Solveig Olaussen 

Rolf Rino Pettersen 
Randi Folmoe 

Gerd Vigdal 

Rolf Paulsen 

Tor Johan Kirksæther 
Terje Stavaas 

Monica Therese Damdalen 
Magnussen 

Astrid Løvstad 

Anders Tveten 

Solveig Johanne Hamarstrøm 
Karlsen 

Synnøve Marie Trulsen 
Øyvind Høydahl 

Kjell Henriksen 

Øystein Sigvald Olsen 

Tore Røine 

Ole Hermod Sletaker 


Neste nummer kommer i desember 2020 
Redaksjonskomité: Trond Bollerud, Ina Bråthen Bjerke, 


Ida Etnestad, Andreas Aspeland Svalheim og Jan Erik Ødegård 

Sokneprest 
Ida Etnestad 
Kontor: 32 98 91 26 


Kantor 


Kontor: 32 98 91 25 


Kateketvikar 
Ola Sørensen 
Kontor: 32 98 91 23 


menighetsforvalter 
Ina Bråthen Bjerke 
Kontor: 32 98 91 22 


E-post: ie935Økirken.no 


Nils Kristian Bonden 


E-post: nb236Qkirken.no 


E-post: o5556Gkirken.no 


Menighetssekretær/ 


E-post: ib884Qkirken.no 


Nedre Eiker menighet 
Postadresse: Stensethalléen 1, 3055 Krokstadelva * Tlf: 32 98 91 00 
Nettside: www.nedreeikerkirken.no * Kontortid: Mandag-fredag, kl. 9-15 


sokneprest 
Andreas Aspeland 
Svalheim 

Kontor: 32 98 91 23 


Prostiprest 
Jan Erik Askjer 
Kontor: 32 98 91 26 


Diakon 
Gudrun Klingsheim 
Kontor: 32 98 91 28 
E-post: 

ex GKT63GKirken.no 


Trosopplærings- 
medarbeider 
Alexander Glestad 
Kontor: 32 98 91 33 


Kapellan/fungerende 


E-post: aa553Qkirken.no 


E-post: ja957 Qkirken.no 


E-post: a9226Qkirken.no 


Kirkeverge 

Svein Askekjær 
Arbeid: 32 98 9100 
E-post: 
sa727Qkirken.no 


Kirketjener 
Heidi Tokle Poverud 


gravplassarbeider 
Toril Schou Moe 
E-post: 
tm255Qkirken.no 


Driftsleder/ 
gravplassforvalter 
Robert Jonassen 
Kontor: 48 89 38 78 


Kirketjener og 


E-post: rj793Qkirken.no 


Kantorvikar 

Runar Reknes 

Kontor: 32 98 91 25 
E-post: rr746Qkirken.no 


Gravplassarbeider 
Svenn Ivar 
Skårerverket 
E-post: 
Ss323Qkirken.no 


Leder Nedre Eiker 
menighetsråd 

Ivar Bj. Haare 

Mobil: 955 29 385 
E-post: ivar&haare.no 


Redaksjons- 
medarbeider 

Trond Bollerud 
Kontor: 32 98 91 22 
E-post: 
trondbollerud&gmail. 
com 


Fotograf 
Thomas W. 
Røkeberg 


GO 6. september * 
14. søndag i treenighetstiden 
Nedre Eiker kirke 

kl. 11.00 

Gudstjeneste 


OG 13. september 

15. søndag i treenighetstiden 
Solberg kapell Fredtun 

kl. 11.00 Gudstjeneste. 

Nedre Eiker kirke 

kl. 19.00 Gudstjeneste. 

Tro og Lys-gruppen medvirker. 


OG 20. september 

16. søndag i treenighetstiden 
Nedre Eiker kirke 

kl. 10.00, 12.00 og kl. 14.00 
Konfirmasjonsgudstjenester 


0 26. september 

Nedre Eiker kirke 

kl. 10.00 og kl. 14.00 
Konfirmasjonsgudstjenester. 


0 27. september 

17. søndag i treenighetstiden 
Nedre Eiker kirke 

kl. 10.00., 12.00 og kl. 14.00 
Konfirmasjonsgudstjenester 


0 4. oktober 

18. søndag i treenighetstiden 
Nedre Eiker kirke 

kl. 11.00 Gudstjeneste. 


Flotte tegninger! 


NNN O 11. oktober 


19. søndag i treenighetstiden 
Solberg kapell Fredtun 

kl. 11.00 Gudstjeneste. 

Nedre Eiker kirke 

kl. 19.00 Gudstjeneste. 

Tro og Lys-gruppen medvirker. 


O 18. oktober 

20. søndag i treenighetstiden 
Nedre Eiker kirke 

kl. 11.00 Familiegudstjeneste. 
4-årsbok. Mikrogospel synger. 


0 25. oktober 

Bots- og bønnedag 
Mjøndalen kirke 

Felles økumenisk gudstjeneste 
kl. 11.00 


O 1. november 

Allehelgensdag 

Nedre Eiker kirke 

kl. 11.00 Allehelgensgudstjeneste. 


Den kommunale barnehagen som holder til under 
oss i menighetssenteret, har gitt oss disse superfine 


tegningene — til å bli i godt humør av! 


SØNDAG ER KIRKEDAG! 


0 8. november 

23. søndag i treenighetstiden 
Nedre Eiker kirke kl. 11.00 
Gudstjeneste. Menighetens årsmøte 
etter gudstjenesten. 


& 15. november 

24. søndag i treenighetstiden 
Solberg kapell Fredtun 

kl. 11.00 Gudstjeneste 

Nedre Eiker kirke kl. 19.00 
Ung messe 


0 22. november 
Domssøndag/Kristi Kongedag 
Nedre Eiker kirke 

kl. 11.00 Gudstjeneste. 

Nedre Eiker kirke 160 år. 


0 29. november 

1. søndag i adventstiden 

Nedre Eiker kirke 

kl. 11.00 Lys Våken gudstjeneste. 
Nedre Eiker kirke 

kl. 18.00 Lysmesse. 

Speiderne deltar. 


NEDRE EIKER MENIGHETSBLAD * NR. 2 *+ 2020 


0 6. desember 

2. søndag i adventstiden 
Solberg kapell Fredtun 

kl. 11.00 Gudstjeneste. 

Nedre Eiker kirke 

kl. 19.00 Gudstjeneste 

Tro og Lys-gruppen medvirker. 


OG 13. desember 

3. søndag i adventstiden 
Nedre Eiker kirke 

kl. 11.00 9 Lessons & Carols 


I tillegg er det satt opp flere 
dåpsgudstjenester utenom 
ordinær gudstjeneste grunnet 
smittevernregler. 

Med forbehold om endringer, 
se dagspresse og hjemmesiden: 
www.nedreeikerkirken.no 


Hjertelig takk for all oppmerksomhet i anledning 
vår kjære Astrid Løvstads bortgang. 


Ragnhild Grøtterud m/fam og 


Per Arne Løvstad m/fam. 


